POLJOPRIVREDNO ŠUMARSKA ŠKOLA

VINKOVCI

H. D. Genschera 16, Vinkovci

OIB: 65614932110

Tel/fax:032/306-292

KLASA: 112-02/25-01/02

URBROJ: 2196-36-06-25-1

Vinkovci, 12. ožujka 2025. godine

Temeljem članaka 39., 40. i 41. Zakona o ustanovama („Narodne novine“, br. 76/93, 29/97, 47/99, 35/08, 127/19 i 151/22), članaka 126. i 127. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18, 98/19, 64/20, 151/22, 155/23 i 156/23) te članaka 100., 101., 102., 103., 104., i 105. stavaka 1. i 2. Statuta Poljoprivredno šumarske škole Vinkovci, Školski odbor Poljoprivredno šumarske škole Vinkovci, na svojoj 43. sjednici održanoj 7. ožujka 2025. donio je odluku kojom raspisuje

**NATJEČAJ**

**za imenovanje ravnatelja/ice**

Izrazi koji se koriste u ovom Natječaju (dalje u tekstu: Natječaj), a imaju rodno značenje, koriste se neutralno i odnose se jednako na muške i ženske kandidate.

Uz opće uvjete za zasnivanje radnog odnosa, sukladno općim propisima o radu, kandidat za ravnatelja/icu školske ustanove (dalje u tekstu: kandidat) mora ispunjavati sljedeće nužne uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18, 98/19, 64/20, 151/22, 155/23 i 156/23 – dalje u tekstu: Zakon):

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

2) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona;

3) uvjete propisane člankom 106. Zakona (za ravnatelja/icu ne može biti imenovana osoba za čiji prijam postoje zapreke za zasnivanje radnog odnosa iz članka 106. Zakona);

4) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije koje se vrednuju su:

- poznavanje stranog jezika,

- osnovne digitalne vještine i

- iskustvo rada na projektima.

Kandidat nije obavezan imati dodatne kompetencije.

Sadržaj i postupak vrednovanja dodatnih kompetencija uređen je Statutom Poljoprivredno šumarske škole Vinkovci.

Na Natječaj se mogu ravnopravno javiti osobe oba spola, sukladno članku 13. Zakona o ravnopravnosti spolova („Narodne novine“, br. 82/08, 69/17).

Ravnatelj/ica se imenuje na vrijeme od pet (5) godina.

U pisanoj, vlastoručno potpisanoj prijavi na Natječaj kandidat obvezno navodi osobne podatke: ime i prezime, adresu i kontakt – broj telefona.

Uz pisanu i vlastoručno potpisanu prijavu na Natječaj kandidat je obvezan priložiti u izvorniku ili ovjerenoj preslici sljedeću dokumentaciju:

* životopis,
* dokaz o stupnju i vrsti stečene stručne spreme (kandidat koji je stekao inozemnu obrazovnu kvalifikaciju dužan je priložiti rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija, „Narodne novine“, br. 82/15, 70/19, 47/20 i 123/23),
* dokaz o stečenim pedagoškim kompetencijama (za kandidate obveznike stjecanja pedagoških kompetencija iz članka 105. Zakona),
* dokaz o položenom stručnom ispitu za učitelja, nastavnika ili stručnog suradnika, odnosno dokaz da je osoba oslobođena obveze polaganja istog,
* dokaz o evidentiranom radnom stažu, ne stariji od 8 (osam) dana od dana objave Natječaja (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* potvrdu poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. stavku 1. točki 3. Zakona, ne stariju od 8 (osam) dana od dana objave Natječaja,
* dokaz o državljanstvu,
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona (ne starije od 8 (osam) dana od dana objave Natječaja),
* program rada za mandatno razdoblje.

Sva natječajna dokumentacija kojom se dokazuje ispunjenost traženih uvjeta dostavlja se u izvorniku ili u preslici ovjerenoj od strane javnog bilježnika. U slučaju da natječajna dokumentacija ne bude dostavljena u traženom obliku, osoba koja je podnijela takvu prijavu na Natječaj neće se smatrati kandidatom te se njena prijava neće razmatrati.

Kandidat može priložiti dokaz o dodatnim kompetencijama. Dodatne kompetencije dokazuju se na sljedeće načine:

1. poznavanje stranog jezika: - javnom ispravom, odnosno potvrdom visokoškolske ustanove ili potvrdom ili drugom ispravom pravne ili fizičke osobe ovlaštene za provođenje edukacije stranih jezika ili potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika,

2. osnovne digitalne vještine: - javnom ispravom, odnosno potvrdom visokoškolske ustanove ili potvrdom ili drugom ispravom ovlaštene fizičke ili pravne osobe za edukaciju u području informacijskih znanosti ili potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina

3. iskustvo rada na projektima: potvrdom/uvjerenjem odnosno drugom ispravom pravne osobe o sudjelovanju i vođenje pojedinih projekata, iz koje također mora biti vidljiva vrijednost projekta.

Svi dokazi o dodatnim kompetencijama gore navedeni pod točkama 1., 2. i 3. dostavljaju se u izvorniku ili u preslici ovjerenoj od strane javnog bilježnika.

Pravo prednosti prilikom zapošljavanja moguće je ostvariti prema člancima 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17, 98/19, 84/21 i 156/23), članku 48. stavcima 1. – 3. Zakona o civilnim stradalnicima iz Domovinskog rata („Narodne novine“, br. 84/21), članku 48. f Zakona o zaštiti vojnih i civilnih invalida rata („Narodne novine“, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/18 i 32/20).

Kandidat koji ostvaruje pravo prednosti prilikom zapošljavanja prema gore navedenim propisima, a želi koristiti to pravo, dužan se u prijavi na Natječaj pozvati na to pravo te, osim dokaza o ispunjavanju traženih uvjeta, priložiti i sve zakonom propisane dokaze (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza iz članka 103. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17, 98/19, 84/21 i 156/23), radi ostvarivanja prava prednosti prilikom zapošljavanja, dostupan je na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Popis dokaza o ispunjavanju uvjeta za ostvarivanje prava prednosti pri zapošljavanju sukladno članku 48. Zakona o civilnim stradalnicima iz Domovinskog rata („Narodne novine“, br. 84/21) dostupan je na poveznici Ministarstva hrvatskih branitelja :

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/18 i 32/20) dužan je osim dokaza o ispunjavanju traženih uvjeta priložiti i dokaz o invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Poljoprivredno šumarska škola Vinkovci prikuplja i obrađuje osobne podatke navedene u prijavi i svim dostavljenim prilozima odnosno ispravama isključivo u svrhu provedbe natječajnog postupka, sukladno Uredbi Europske unije 2016/679 Europskog parlamenta i Vijeća od 17. travnja 2016. godine i Zakonu o provedbi Opće uredbe o zaštiti podataka („Narodne novine“, br. 42/18).

Rok za podnošenje prijava kandidata je 8 (osam) dana od dana objave Natječaja u „Narodnim novinama“, Službenom listu Republike Hrvatske te na oglasnoj ploči i mrežnim stranicama Poljoprivredno šumarske škole Vinkovci.

Nepotpune i nepravovremene prijave neće se razmatrati.

Pisane prijave s potrebnim prilozima dostavljaju se osobno ili zemaljskom poštom na adresu: Poljoprivredno šumarska škola Vinkovci, H. D. Genschera 16, 32100 Vinkovci, u zatvorenoj omotnici s naznakom: **„Natječaj za ravnatelja/icu – ne otvaraj“.**

O rezultatima Natječaja kandidati će biti obaviješteni u roku od 45 (četrdeset i pet) dana od dana isteka roka za podnošenje prijava.

PREDSJEDNIK ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_

Željko Takšić dipl. ing.